Publication: Magyar Közlöny
Issue: MK-2010-186 (Year: 2010, Number: 186)
Era: contemporary
Section: 96/2003. (VII. 15.) Korm. rendelet 7. § (7) bekezdése helyébe a következõ rendelkezés lép:
Paragraph Index: 443

(4) A nemzetgazdaság védelmi felkészítése és mozgósítása feladatai végrehajtásának szabályozásáról szóló 131/2003. (VIII. 22.) Korm. rendelet 1. számú melléklet II. alcím 3. pontja helyébe a következõ rendelkezés lép: „3. Az egyéb rendvédelmi szervek (ideértve a Nemzeti Adó- és Vámhivatalt is) felügyeletét ellátó miniszterek, országos hatáskörû szervek vezetõinek feladatai Az alárendelt rendvédelmi szervek (ideértve a Nemzeti Adó- és Vámhivatal vámszerveit és nyomozóhatósági szerveit is) nemzetgazdasággal szemben támasztott, gazdaságmozgósítási helyzetre vonatkozó igényeinek tervezése, a részigénytervek összesítésének elvégzése. Az összesített igénytervet az illetékes ágazati tervezõ szervek részére kell megküldeni. A rendvédelmi szervek (ideértve a Nemzeti Adó- és Vámhivatal vámszerveit és nyomozóhatósági szerveit is) gazdaságmozgósítási helyzetre vonatkozó igényei tervezésének ki kell terjednie az egyéb gazdaságmozgósítási helyzetre vonatkozó – központi beavatkozást igénylõ – tervkivonat elkészítésére is. Az egyéb gazdaságmozgósítási helyzetre vonatkozó tárcaszintû tervkivonatot csak a központi tervezõszerv részére kell megküldeni.”

Source: https://magyarkozlony.hu/hivatalos-lapok/d312fdba7c3a010fa6d4e1ccb5b643c97388f572/dokumentumok/f9f67a329f1ac5616145df3b61af79fe1d055cd3/letoltes